পেশা জীবীদের মধ্যে ডাক্তার, সাংবাদিক, এ্যাডভোকেট এমনকি আমরা যাদের মানুষ গড়ার কারিগড় হিসেবে অ্যাখা দিয়ে আসছি সেই শিক্ষকও রয়েছে মাদকাসক্তের তালিকায়। অনেক পুলিশ মাদক সেবন ও ব্যবসায় জড়িত। বাংলাদেশ পুলিশের সাবেক মহাপরিদর্শক (আইজিপি) এ.কে এম শহিদুল হক এক মানিকগঞ্জ পুলিশ লাইন্সে বিশেষ কল্যাণ সভায় প্রধান অতিথির বক্তব্যে বলেছেন কতিপয় সদস্যদের জন্য পুলিশের ভাবমর্যাদা ক্ষুন্ন হচ্ছে। দেখা যায় অনেক পুলিশ সদস্য মাদকের ব্যবসার সঙ্গে জড়িত। তারা অনেকে মাদক সেবন করে। ইতিমধ্যে দু’চারজন ধরাও পড়েছে, চাকরিও চলে গেছে এবং মামলার আসামী হয়েছে। ওই সমস্ত সদস্যদের জন্য পুলিশের সমস্ত অর্জন ম্লান হয়ে যাচ্ছে।